De ziua internațională a femeii, Atrium Mall a organizat un eveniment destinat reprezentantele sexului frumos, care a cuprins un program de informare despre îngrijirea părului, sfaturi despre îngrijirea tenului, precum și o tehnică de machiaj și o prezentare despre epilarea definitivă cu IPL. Programul artistic al evenimentului a fost reprezentat de defilările de modă susținute de modelele agenției Angels Events Models, care au prezentat ținutele magazinelor Cozacone Woman, Mizar și Colin’s.

Toate fetele și femeile prezente la eveniment au primit flori și cadouri constând în produse de îngrijire, iar patru norocoase au câștigat premii importante puse la bătaie de organizatori, în urma extragerii la tombolă.